**Əli Nuri Zangir** (2 yanvar 1996-cı ildə İranın Əlburz ostanının Kərəc şəhərində anadan olub) — Oman təmsilçilərindən olan Samail SC klubunda yarımmüdafiəçi kimi çıxış edən peşəkar Azərbaycanlı və İranlı futbolçudur.

Həyatı
------

Əli Nuri Zangir 2 yanvar 1996-cı il tarixində İranın Əlburz ostanının paytaxtı olan, Tehranın 20 km qərbində yerləşən - Kərəc şəhərində anadan olub. 7 yaşında futbol oynamağa başlayıb. 11 yaşına kimi "Poora Tehran" komandasının aşağı yaş qruplarında çıxış edib. İlk məşqçisi Fərhad Dadaşi olub.

### Vətəndaşlığı

2014-cü ildə ailəsi ilə birlikdə Azəbaycana köçüb. İran vətəndaşlığında qalmaqla, Azərbaycan vətəndaşlığını da qəbul edib.

Klub karyerası
--------------

### İran

#### "Fulad FK"

2008-ci ildə, 12 yaşından etibarən, İranın Xuzistan ostanının Əhvaz şəhərini təmsil edən "Fulad FK" komandasında çıxış etməyə başlayıb. 2014-cü ilə qədər bu komandanın U-15, U-16, U-17 və U-18 yaş qruplarının şərəfini qoruyub. 2012/2013-cü illər mövsümündə, U-18 komandasının heyətində İran çempionatının qalibi olub.

### Azərbaycan

#### "Neftçi PFK"

2014-cü ildə Azərbaycana köçdükdən sonra, "Neftçi" PFK-nın 19 yaşlılardan ibarət komandasına cəlb olunub və bir müddət burda çıxış edib. Yalnız son klubu olan "Fulad" komandasından transfer vərəqəsini ala bilmədiyi üçün, iki il müddətində klubsuz qalıb və fərdi məşqlərlə kifayətlənməli olub.

#### "Kəpəz PFK"

2017-ci ilin əvvəlində, fevral ayında, Premyer Liqa təmsilçisi olan "Kəpəz PFK" ilə bir illik müqavilə imzalayır və bütün mövsümü Gəncə təmsilçisinin heyətində keçirir.
Azərbaycan Premyer Liqasında debütu 9 fevral 2017-ci il tarixində, XVII tur çərçivəsində səfərdə "Sumqayıt"a qarşı keçirilmiş görüşdə baş tutub. Oyunun ilk 24 dəqiqəsini meydanda olub.

#### "Sabah FK"

2017-2018-ci illər mövsümünü Birinci Divizionda mübarizə aparan "Sabah FK" komandasının heyətində keçirir. 26 oyunda meydana çıxan Əli, 3 qola da imza atır. Yeni komandasının heyətində Azərbaycan Kubokunun oyunlarında da iştirak edib.

### Oman

#### "Əl-Təliyyə"

2019-cu ildə Omana gələn futbolçu, sentyabr ayında bu ölkənin Birinci Divizionunda çıxış edən "Əl-Təliyyə" klubu ilə müqavilə imzalayır. 2020-ci ilin 30 yanvar tarixində klubdan ayrılan Nouri Zangir, klubda olduğu üç ay yarım müddətində, 12 oyun keçirib və 2 qola imza atıb.

#### "Samail SC"

"Əl-Təliyyə"dən ayrıldıqdan sonra Əli Nouri Zangir Birinci Divizionun digər təmsilçisi "Samail SC" komandası ilə bir illik müqavilə imzalayır. Birinci Divizionun "B" qrupunda mübarizə aparan komanda, turnirin nəticəsinə əsasən qrupda ikinci yeri tutur. Əli komandanın heyətində 7 oyun keçirir.

Karyera statistikası
--------------------

### Klub

*10 iyul 2020 tarixində yenilənib*

| Klub | Mövsüm | Liqa | Ölkə Kuboku | Kontinental | Digər | Ümumi |
| --- | --- | --- | --- | --- | --- | --- |
| Diviziya | Oyun | Qol | Oyun | Qol | Oyun | Qol | Oyun | Qol | Oyun | Qol |
| Neftçi PFK | 2014 | U-19 çempionatı | 0 | 0 | 0 | 0 | 0 | 0 | 0 | 0 | 0 | 0 |
| Kəpəz PFK | 2017 | Premyer Liqa | 4 | 0 | 0 | 0 | 0 | 0 | 0 | 0 | 4 | 0 |
| Sabah FK | 2017–2019 | Birinci Divizion | 26 | 3 | 1 | 0 | 0 | 0 | 0 | 0 | 27 | 3 |
| Əl-Təliyyə FK | 2019–20 | Birinci Divizion | 12 | 2 | 0 | 0 | 0 | 0 | 0 | 0 | 12 | 2 |
| Samail FC | 2020- | Birinci Divizion | 7 | 0 | 0 | 0 | 0 | 0 | 0 | 0 | 7 | 0 |
| Ümumi karyera | 49 | 5 | 0 | 0 | 0 | 0 | 0 | 0 | 50 | 5 |

1UEFA Avropa Liqası görüşləri daxildir.

2Azərbaycan Superkuboku görüşləri daxildir.

Milli karyerası
---------------

### İran

#### U-17

İranın U-17 milli komandasının heyətində, Rusiyanın Sankt-Peterburq şəhərində keçirilən beynəlxalq turnirdə iştirak edib. Cəmi 3 oyun keçirib.

### Azərbaycan

#### U-19

2014-cü ildə Bakıya gələrək, Azərbaycan vətəndaşlığını qəbul edən Nuri Zangir, 19 yaşadək futbolçulardan ibarət Azərbaycan yığmasının seçmələrində iştirak edərək, komandaya qəbul edilib və bir sıra yoldaşlıq görüşlərində öz qüvvəsini sınayıb.

#### U-21

2017-ci ildə 21 yaşlılardan ibarət Azərbaycan yığmasına dəvət alan Nouri Zangir, komandanın heyətində 2018-ci ildə Antalya şəhərində keçirilmiş 2 beynəlxalq turnirdə iştirak edib. 4 oyunda meydana çıxan Əli, bir qola imza atıb.

Uğurları
--------

### Klub

#### "Fulad"

İran Fulad FK
* U-18 çempionatı
	+ Qızıl (1): 2012–2013

#### "Samail"

Oman Samail
* Oman Birinci Divizionu
	+ Gümüş (1): 2020

İstinadlar
----------

1. ↑  دعوت 29 بازیکن به اردوی تیم ملی نوجوانان (ərəb.)
2. ↑  شکست جوانان فولاد خوزستان مقابل صنعت نفت Arxivləşdirilib 2020-07-14 at the Wayback Machine (ərəb.)
3. ↑  "Əli Nuri: ""Kəpəz" ailəsinin bir üzvü olduğu üçün sevinirəm"". 2020-07-13 tarixində arxivləşdirilib. İstifadə tarixi: 2020-07-10.
4. ↑  "Новая надежда Кяпаза". 2020-07-13 tarixində arxivləşdirilib. İstifadə tarixi: 2020-07-10.
5. ↑  "Sumqayıt vs. Kapaz 3 - 1". 2017-02-14 tarixində arxivləşdirilib. İstifadə tarixi: 2020-07-10.
6. ↑  "Arif Əsədovun 5 "Sabah"ı". 2020-07-13 tarixində arxivləşdirilib. İstifadə tarixi: 2020-07-10.
7. ↑  "Все четвертьфиналисты Кубка Азербайджана определены". 2020-07-11 tarixində arxivləşdirilib. İstifadə tarixi: 2020-07-10.
8. ↑  ناصر القاسمي لـ توووفه: أندية الظل تفتقد دعم الاتحاد .. وهذه حظوظ سمائل للتأهلمنذ أسبوعين Arxivləşdirilib 2020-07-13 at the Wayback Machine (ərəb.)
9. ↑  إلغاء تجربة سمائل في معسكر قطر Arxivləşdirilib 2020-07-13 at the Wayback Machine (ərəb.)
10. ↑  شکست تیم فوتبال نوجوانان ایران مقابل ایتالیا در جام جهانی کوچک/ مصاف با اسلوونی برای هفتمی Arxivləşdirilib 2020-07-14 at the Wayback Machine (ərəb.)
11. ↑  "SON DƏQİQƏ: Azərbaycan yığmasının futbolçusu "Kəpəz"də". 2020-07-11 tarixində orijinalından arxivləşdirilib. İstifadə tarixi: 2020-07-10.
12. ↑  'Kəpəz' İrandan gələn futbolçu ilə müqavilə imzalayacaq[*ölü keçid*]
13. ↑  "Ştutqart və Feyenoord-un futbolçuları Azərbaycan yığmasında". 2020-07-13 tarixində arxivləşdirilib. İstifadə tarixi: 2020-07-10.
14. ↑  تبریک به خوزستانی ها؛ برای نخستین بار در لیگ برتر جوانان فوتبال کشور فولاد خوزستان قهرمان شد Arxivləşdirilib 2020-07-16 at the Wayback Machine (ərəb.)

Xarici keçidlər
---------------

* Ali Nuri profile on Footballdatabase
* Futbolçunun Transfermarkt saytında profili
* Ə.Nuri profili Soccerway saytında